cyanic-selkie/wikianc huggingface dataset:
Avstriya mədəniyyəti
Lendler
Landler yaranma mənbəyi dəqiq məlum olmayan alman avstriya əsilli rəqsdir. Uzun müddət ərzində müxtəlif adlar altında məlum olmuş sonradan Landl ob der Enns adı ilə tanınmış son nəticədə Lendlerə qədər qısaldılmışdır. Rəqs təxminən 1720-ci ildən məşhurlaşmışdır. Rəqs əks cinslərin yaxın təmasını tələb etdiyindən bir necə kilsə təşkilatı tərəfindən şəhvət oyatdığına görə qadağan edilib. Landler əvvəlcə Vyanada sonra Ukraynaya qədər uzaq məsafələrə yayılmışdır. Landler son halda bizim tanıdığımız Valsa cevrilmişdir.
Austropop
thumb|Austria3 — soldan sağa: Georg Danzer, Rainhard Fendrik, Volfgang Ambros. DJ Ötzi Amadeus Austrian Music Awardı 2001 və 2002-ci illərdə beynəlxalq aləmdə ən uğurlu Avtriyalı artistlər olduqlarına görə layiq görülmüşdülər. Bitboksinq qrup olan Bauchklang Amadeus mükafatını group pop/rock national kateqoriyasında layiq görülmüşdür. Falco, Raynxard Fendrix, Andre Heller, Qeorq Dançer və Kristina Ştürmer Amadeus mükafatına artist pop/rock national kateqoriyasında layiq görülüblər.
Alp yeni dalğası
Adı alpunka qədər qısaldıla bilən pan-rokun bu janrı Almaniyanın, İsveçrənin və Avstriyanın alp regionlarında yaranmışdır. Alpunka pank-musiqinin nizamsız, enerjili ritmləri regionun tanındığı akkerdeon əsaslı xalq musiqisi daxildir.
Digər məşhur musiqilər
Joe Zavinul məşhur caz klavişçısı və bəstəkar. Caz-fyujin üslubunun yaradıcılarından biridir.
Weather Report (azər. hava proqnozu) - caz-fyujin qrupu.
Ədəbiyyat
Avstriya ədəbiyyatını iki əsas bölməyə ayırmaq olar. Məhz 20-ci əsrin ortalarına qədər olan dövr və növbəti Avstro-Venrqiya və Almaniya imperiyalarının öz mövcudluqlarını başlatdıqdan sonra. Avstriya böyük avropa dövlətindən kiçik bir dövlətə çevrilmişdi. Bundan əlavə, bəzilərinin avstriya ədəbiyyatına aid etdiyi lakin almaniyada yazılmayan çoxlu ədəbiyyat nümunələri mövcuddur. Rəssamlar torpağı statusunu tamamlayan Avstriya hər zaman böyük yazıçılar, şairlər və novellistlərin vətəni olmuşdur. Avstriya Artur Şniçler, Stefan Sveyq, Tomas Bernxard, Robert Müzil, Georg Trakl, Frans Verfel, Frans Gullparçer, Rayner Mariya Rilke, Adalbert Ştifter kimi yazıçılar və şairlər, həmçinin məşhur müasir dramaturq və yazıçılar Elfrida Elinek və Peter Handkenin vətənidir.
Teatr
thumb|upright=2|Burgteatr XI-XII əsrlərdə avstriya monastırları və Abbatlıqlarında misteriyalar və liturgiya dramları səhnələşdirilirdi. Avstriya teatrı XVI əsrdə çox milliyyətli avstriya dövləti formalaşmağa başladığı zamandan yaranmağa başlamışdır.
XVI əsrdə Avstriya ərazisində komik səhnələr göstərib, akrobatik və rəqs nömrələri ifa edən sonsuz sayda köçəri teatr truppaları hərəkət edirdi. Artistlərin nömrələri üçün səhnəciklər V. Şmelçlem tərəfindən yazılmışdı.
XVII əsrdə Avstriya teatrı İtaliya incəsənətinin böyük təsirinə məruz qalmışdır. İtalyan ustaların ssenariləri köçəri teatrların yaradıcılıqlarını təkmilləşdirməyə kömək edirdi.
Avançinusun "Qalib gələn möminlik" tamaşası 1659-cu ildə Vyanada nümayiş etdirilmişdi. Tamaşa xarici effektlərin zənginliyi və tamaşanın rəngarəngliyi ilə fərqlənirdi.
XVIII əsrin əvvəli, 1712-ci ildə Vyanada ilk stasionar teatr yaradılmışdır. Səhnədə improvizasiya təcrübəsinin möhkəmləndirərək, tamaşaların qoyulması üçün alman xalq teatrı və italyan komediyasının təcrübələrindən istifadə edilirdi. XVIII əsrin axırında Vyananın şəhər kənarında yeni teatrlar açılır: "Leopoldştadteatr" 1781-ci ildə, "Josefstadtteatr" 1788-ci ildə, "Videnerteatr" 1787-ci ildə. Bu teatrlarda V. A. Motsart və İ. Haydnının operaları, cəngavər dramları, uşaq baletləri göstərilirdi. 1741-ci ildə Vyanada "Burgteatr" adını almış "Saray yanında kral teatrı" yaradılır.
XIX əsrin əvvəlində Avstriyanın kiçik şəhərlərində teatrların inkişafı başalamışdır. Bunda F. Raymund və N. Nestroyun böyük xidmətləri var. Onlar milli komediyanın öz şəxsi janrlarını yaratmış və demokratik teatrın sonraki inkişafına zəmin yaratmışlar.
XX əsrin 20-ci illərində "Burgteatrın" yaradıcı fəaliyyətində yüksəliş baş verir. Teatra rəhbərliyi aktyor və rejissor A. Heyne edir. Hitler okkupasiyası dövründə avstriya mədəniyyətinin kecmiş nümayəndələyi təqiblərə məruz qalırdı. Teatırların əksəri bağlanmış və məhv edilmişdi. Sovet qoşunları tərəfindən Avstriyanın azad edilməsindən sonra mədəni azadlıq uğrunda mübarizə başlanmışdır.
Sirk
Avstriyada 2009-cu ildə iyirmi illiyini eqy edən ailəvi sirk «Pikard» geniş şöhrətə malikdir. Truppaya başçılığı kecmiş ekvilibrist Elizabet Şneller edir.
Avstriyada sirkin tarixi daha əvvəl, nəslən rəssam, komiklər və çapar olan Şnellerlər və Pikarlar artistik ailələrindən başlayır. XX əsrin 30-cu illərində Ene Şneller uşaqlarının böyüdüyü və peşəyə yiyələndiyi şəxsi sirkini yaradır. İkinci dünya müharibəsi zamanı sirk işini buraxmalı olsalrda, sülh əldə edildikdən sonra sirkin truppası yenidən ölkə ərazisində çıxışlarını davam etdirir. Lakin, sirk uzun müddətdə ayaq üstə qala bilmir: tez zamanda dövlət ailənin əlindən onun sadə əmlakını alır və Şnellerə iki at və bir çüt vaqon verir.
«Pikard» 1989-cu ildə yenidən doğulur. Erne Şnellerin rəhbərliyi altında sirk 2004-cü ilə qədər fəaliyyət göstərir. Sonradan sirkə rəhbərlik onun xanımı Elizabetə kecir. Hal-hazırda sirkdə sirk dinastiyasının varisləri - Roman Şneller, Aleksandr Şneller və İlona Şneller çıxış edirlər.
Balet
Avstriyada balet sənəti XVI əsrdə, sarayda rəqslərlə tamaşalar gösərilən zaman yaranmışdır. Vyana sarayında ilk rəqs müəllimləri italyanlar F. Lenyano, C. Neqri həmçinin K. Bekkaria və D. Ventura olmuşdur. Atlı baletlər, maskarad qoyulur, rəqslər dram və opera tamaşalarına da əlavə edilirdilər. Eynizamanda köçəri truppalar xalq rəqsinin ənənələrini inkişaf etdirirdilər. XVII əsrin ortalarından bir çox rəqs tamaşalarına musiqini bəstəkar Y. Şmelçer yazırdı. 1670-ci ildə Bəstəkar A. Draqinin başçılıq etdiyi saray truppasında peşəkar rəqqaslar qatıldılar.
XX əsrin əvvəlində Avstriyada əsasən valslar ifa edən bacılar Q. E. və B. Vizentalların sənətində milli formalar alan ritmikplastik rəqs geniş yayıldı. Bu axının nümayəndələri arasında həmçinin Q. Bodenvizer, R. Xladek də var. 20-30-cı illərdə Vyana Dövlət Operasında baletmeystrlər: məşhur "Avstriya kəndçi toyu" baletini səhnələşdirən Q. Kröller, M. Valman fəaliyyət göstərmişlər. V. Frençel ənənəvi vyana baletlərini yenidən bərpa etmişdir. 20-30-cı illərin ən populyar artistləri: Q. Pixler,X. Pfundmayr, M. Buxinqer, R. Rab, A. Krauzeneker, Frezçel və Birkmayer ailələrin nümayəndələri.
1942-1958- ci illərdə Vyana Dövlət Operasının baletmeystri E. Xanka olmuşdur. Onun rəhbərliyi altında truppa müharibə illərinin çətinliklərini yaşamışdır. Müharibədən sonraki ilk onilliyinin repertuarını o formalaşdırmış, başlıça olaraq öz tamaşalarını səhnələşdirmişdir. Avstriya və alman bəstəkarlarının musiqilərinin daxil olduğu 60-dan çox balet onun rəhbərliyi altında səhnələşdirilmişdir: Eqka "Çarissiyalı Joan", Blaxer "Venesiyalı mavr", Helmesberq ""zaxer" oteli", Eynem "Meduza".
40-50-ci illərdə aparıcı rəqqasələr Y. Drapal, L. Templer, E. Breksner, L. Broyer, M. Bauer rəqqaslar R. Novotni olmuşdur. Vyana Dövlət Operasına rəhbərliyi D. Parlic (1958-1961), A. Milloş (1963-1966 və 1971-1974), V. Orlikovski (1966-1971) yerinə yetirmişdir.
Vyanada baletlər həm "Folks-oper" teatrında (1955-1972-ci illərdə baş baletmeystr D. Luka) həm An der Vin teatrında (1967-1974-cü illərdə baletmeystr A. Mitterxuber) qoyulur. Balet truppaları həmçinin Qraç, Linç, Klaqenfurt, Zalsburq və s. şəhərlərdə də fəaliyyət göstərirlər. Əsas balet məktəbi Vyana Dövlət Operası yanında fəaliyyət göstərir (1760-cı ildən). Həmçinin Lukanında öz məktəbi olmuşdur. Laksenburqda R. Xaldekin rəhbərliyi altında E. Jak- Dalkrozanın rəqs məktəbinin filialı fəaliyyət göstərir.
Balet tədqiqatçıları sırasında - rəqs barədə kitablar və dərsliklərin müəllifi olan F. Derra de Moroda (1952-1967-ci illərdə şəxsi rəqs məktəbi olmuşdur) var. Tənqidçilər arasında Q. Brunner, L. Q. Şüller, A. Oberxauzer var.
Memarlıq
thumb|Zalsburq
Avstriya, digər memari abidələrlə birgə - qəsrləri, sarayları və tikililəri ilə məşhurdur. Avstriyanın məşhur qəsrləri sırasına Hohensalzburg, Hohenverfen, Lixtenşteyn, Artstetten daxildir. Avstriyada mövcud olan qəsrlərin çox hissəsi Habsburqlar sülaləsinin hakimiyyəti dövründə tikilmişdir.
Zaltsburq və Qras şəhərlərinin tarixi mərkəzləri UNESCO Ümumdünya irsi siyahısına daxil edilmişdir. 2001-ci ildə həmçinin Vyananın tarixi mərkəzi də Ümumdünya İrsi siyahısına daxil edilmişdir.
Kilsələr
Avstriya roma-katolik ənənələri ilə zəngindir. Avstriyanın ən qədim kilsələrindən biri Vyanada yerləşən Minoriterkirxedir. O, 1224-cü ildə Qotik üslubda tikilmişdir. Vyana arxiyepiskopunun rezedensiyası olan, 136-metr (446- fut hündürlük) hündürlüyə malik Müqəddəs Stefan Kilsəsi dünyanın ən hündür kilsələrindən biridir. Müqəddəs Stefan kilsəsinin uzunluğu 107 metr (351 fut) eni isə 34 metr (111,5 fut) təşkil edir.
Saraylar
thumb|Belveder Ən məşhur Avstriya saraylarından ikisiBelveder və Şörnbrundır. Müasir dövrdə Belveder qalereyasının yerləşdiyi Belveder qəsri 1714-1723-cü illər ərzində şahzadə Yevgeni Savoyski tərəfindən barokko üslubunda tikilmişdir. Şönbrun sarayı 1696-cı ildə İohann Bernxard Fişer fon Erlax tərəfindən imperator I Leopold üçün tikilmişdir. 1996-cı ildə Şönbrun sarayı BMT Ümumdünya irsi siyasına daxil edilib
Qəbirstanlıqlar
Avstriya həmçinin qəbiristanlıqları ilə də məşhurdur. Vyanada əlliyə yaxın qəbiristanlıq mövçuddur onlardan Lüdviq Van Bethoven, Lüdviq Bolsman,Yohans Brams, Arnold Şörnberqin qəbirlərinin də olduğu Zentralfriedhof daha məşhurdur. Habsburqlar imperator türbəsində dəfn ediliblər.
Stift Melk
thumb|Stift Melk
Zemmerinq dəmir yolu
мини|250px| Dəmiryolunun müasir görünüşü
Zemmerinq dəmir yolu 1848—1854-cü illərdə tikilmiş məşhur mühəndis layihəsi, dünyada ilk dağ dəmir yoludur. Dəmiryolu hal-hazırda tam fəaliyyət göstərir və Avstriya Cənub dəmiryolu xəttinə daxildir. 1998-ci ildən YUNESCO ümumdünya mədəni irsi siyahısına daxil edilib.
Dunay rəssamlıq məktəbi
thumb|200px|[[Regensburg yaxınlığında Dunay mənzərəsi,Albrecht Altdorfer]]
Dunay məktəbi(alman dilində: Donauschule və yaxud Donaustil) 16-cı əsrin birinci yarısında Bavariya və Avstriya ərazisində (əsasən Dunay çayı sahilində) fəaliyyət göstərən rəssamlar dərnəyinə verilən addır. Bu rəssamlar öz dövrünü qabaqlayan təsviri incəsənətə yenilik gətirən qruplaşma olmuşlar. Beləki, onların yaradıçılığında İtalyan renesansının təsiri yoxdur və onlar şimal renesansının yüksək üslubdan kəskin şəkildə fərqlənirlər. Onlar rəssamlıqda ilk təmiz, işıqlı təsvirdən istifadə edən rəssamlar qrupu hesab edilir. Qruplaşmaya Albrecht Altdorfer, Volf Huber, Breu Yorq (Böyük), Fruaf Roland kiçik, Avqustin Hirşfoqel daxil olmuşlar.
Vyana secessionu
Vyana secessionu 1900-ci ildə hazırda ümumi modern termini ilə  adlandırılan  müxtəlif hərəkatların bir hissəsi idi. Vyana secessionun əsas fiqurları Otto Vaqner, Qustav Klimt, Eqon Şile, Mozer Kolomandır.
Vyana akçionizmi
Radikal və təxribat yönümlü hərəkat olan Vyana akçionizmi 1960-ci illərdə birlikdə fəaliyyət göstərən avstriya rəssamlar qrupunun fəaliyyəti ilə əlaqadar bir qrupdur. Vyana akçionizmi tərafdarlarının yaradıçılıqları eyni zamanda lakin, klassik formanı inkar edən digər avanqard axınlardan nisbətən kənarda inkişaf edib. Qunter Brus, Otto Mul, Herman Nitş, Rudolf Şvarçkoqler, Peter Veybel Vyana akçionizminin əsas nümayəndləridir.
New Media: Ars Electronica
Prix Ars Electronica elektron və interaktiv incəsənət sahəsində, kompüter animasiyası, rəqəmsal mədəniyyət və musiqi sahəsində əsas mükafatlardan biridir.Bu mükafat 1987-ci ildən Ars Electronica dünyanın əsas incəsənət və texnologiya mərkəzlərindən biri tərəfindən verilirdi. O, da öz növbəsində 1979-cu ildə Avstriyada Linzdə yaradılmışdır.
Avstriya kinomatoqrafiyası
Səssiz filmlər dövründə, Avstriya filmlərin aparıcı istehsalçılarından biri idi. Avstriyalı rejissor, aktyor, yazıçı və kinomatoqrafların çoxu Berlində də işləyirdilər. 1938-ci il almanların avstriyanı anneksiya etdiyi Anşlüsün bağlanmasından sonra bir çox avtriyalı sənət adamları o cümlədən, Erix Fon Ştroxeym, Otto Preminqer, Billi Uaylder, Xadi Lamar, Riçard Osvald, Yozef Fon Şternberq ABŞ-yə mühacirət etdilər.
Avstriya məktəbi
Əsas məqalə: Avstriya məktəbi
Vyana dərnəyi
Əsas məqalə: Vyana dərnəyi
Psixoanaliz və Freyd
Həmçinin bax: Ziqmund Freyd.
Həmçinin bax: Psixoanaliz.
Kvant fizikası: Şredingerdən Çaylinqera qədər
Həmçinin bax: Anton Çaylinqer. Həmçinin bax: Ervin Şredinger. Həmçinin bax: Kvant mexanikasına giriş. Həmçinin bax: Kvant teleportasiyası.
Alpda köçəri maldarlıq
thumb|200px|Almabtrieb, [[Kufstein (2005)]] Alp otlaqları Avstriyada kənd təsərrüfatı sahələrinin dörddə birini təşkil edir, burada nın təxminən 500.000 iribuynuzlu mal-qara ilə 70000 fermer 12000 məntəqədə işləyir. Vadilər və ucqar otlaq sahələri arasında mövsümi miqrasiyaların iştirakı ilə iribuynuzlu mal-qaranın yetişdirilməsi Alp Dağlarında çoxlu mənzərə yaradıb ki, bunsuz əksər rayonlarda 2000 m aşağıda meşələr olardı.
Xristianlıqdan əvvəl Alp ənənələri
thumb|uprightKlauqenfurtda mərasim Bəzi bütpərəstlik ənənələri Roma-Katolik kilsəsinin təsirindən uzaq ucqar dərələrdə qalmışdır, bəzi adətlər isə, əsrlər boyu fəal assimilyasiya uğramışdır. Bu nümunələrdən biri, cənubi almaniya bütpərəstliyində alp ölkələrində yayılan, adının mənası parlaq olan Perchta (Berchta) ilahəsidir. Perchta yazda Fastnacht zamanı gəlir.
Avstriya almancası
Avstriyada məktəblilər hakimiyyət və biznes dili olan standart alman dilində (Standarddeutsch, Hochdeutsch) oxumağı və yazmağı öyrənirlər. Evdə və yerli ticarətdə işlədilən avstriya almancası yuxarıalman dialektlərindən (həmçinin avstriya-bavariya və yaxud aleman dialekti) biri olacaqdır.
Mario Dragi
Mario Dragi — 13 fevral 2021-ci ildən etibarən İtaliya Baş naziri olan italyan iqtisadçı, bankir, akademik və dövlət xadimi.
İtaliyada akademik iqtisadçı olaraq fəaliyyətdən sonra, Dragi 1980-ci illərdə Vaşinqtonda Dünya Bankında çalışdı və 1991-ci ildə Romaya qayıdaraq İtaliya Xəzinədarlığının baş direktoru oldu. On ildən sonra "Goldman Sachs"-a qoşulmaq üçün bu postu tərk etdi və 2006-cı ildə İtaliya Bankının sədri təyin olunana qədər orada qaldı. Sədr fəaliyyəti 2008-ci il böhranı ilə üst-üstə düşdü və bununla mübarizə aparmaq üçün seçildi. Maliyyə Sabitliyi Forumunu əvəz edən qlobal standart quram olan Maliyyə Sabitliyi Şurasının ilk sədri.
2011-ci ildə Avropa Şurası tərəfindən Avropa Mərkəzi Bankının Prezidenti vəzifəsinə təyin olunandan sonra bu postu tərk etdi. Avrozona böhranı zamanı quruma başçılıq etdi və avronun düşüşünün qarşısını almaq üçün "lazım olan hər şeyi" etməyə hazır olacağını söyləməklə bütün dünya gündəmində məşhurlaşdı. 2014-cü ildə Dragi "Forbes" jurnalı tərəfindən dünyanın ən güclü səkkizinci adamı olaraq siyahıya alındı. 2015-ci ildə "Fortune" jurnalı onu "dünyanın ən böyük ikinci lideri" olaraq sıraladı. "Time 100" illik siyahısında üç dəfə siyahıya alınan yeganə italyandır. 2019-cu ildə Pol Kruqman onu "müasir dövrün ən böyük mərkəzi bankçısı" olaraq xarakterizə etdi. Pul siyasəti sayəsində Avropa borc böhranı dövründə geniş şəkildə "avronun xilaskarı" sayılır. Bəzi media tərəfindən "Super Mario" adlandırılıb, Avropa Mərkəzi Bankının Prezidenti olduğu dövrdə çoxsaylı mənbələr tərəfindən Avrozona böhranı ilə mübarizədə əsas rol oynadığı zaman bu ləqəbi məşhurlaşdı.
Draginin AMB sədrliyi müddəti 2019-da bitdikdən sonra ailəsi ilə daha çox maraqlanacağını bildirdi. 3 fevral 2021-ci ildə, COVID-19 pandemiyası zamanı Cüzeppe Kontenin istefasından sonra İtaliya Prezidenti Serco Mattarella tərəfindən milli birlik hökuməti qurmağa dəvət edildi. "Liqa", "Beş Ulduz hərəkatı", "Demokratik Partiya" və "İrəli İtaliya" da daxil olmaqla partiyalarla uğurlu danışıqlardan sonra COVID-19 iqtisadi stimulunun effektiv tətbiqinə ,
pezzo di merdabnəzarət edəcəyini vəd edərək, 13 fevralda Baş nazir olaraq and içdi.
Həyatı
Mario Dragi 1947-ci ildə Romada tanınmış ailədə anadan olub, Paduada anadan olan atası Karlo 1922-ci ildə İtaliya Bankında işləyib, daha sonra Sənaye Yenidənqurma İnstitutunda və Milli Əmək Bankında çalışıb. Avellino yaxınlığındakı Monteverde şəhərindən olan anası Cilda Mançini əczaçı idi. Üç uşağın ən böyüyüdür: sənətşünas Andreyna və sahibkar Marçello. 15 yaşında ikən 1895-ci ildə doğulan atası və 19 yaşında anası vəfat etdi.
Dragi "Ferrari" sədri Luka Kordero di Montezemolo və televiziya aparıcısı Cankarlo Magallinin qrup yoldaşı olduğu Romadakı yezuit məktəbi olan Massimiliano Massimo İnstitutunda təhsil aldı. 1970-ci ildə Roma Sapientsa Universitetinin İqtisadiyyat fakültəsini fərqlənmə diplomu ilə bitirib, keynesçi iqtisadçı Federiko Kafenin rəhbərliyi altında "İqtisadi inteqrasiya və valyuta məzənnəsi dəyişməsi" adlı dissertasiya işini yazıb. Dragi dissertasiyasında Lüksemburq Baş naziri Pyer Vernerin Avropa pul birliyinin "erkən" olduğunu söyləməsini xüsusilə tənqid etdi. Dragi 1976-cı ildə Massaçusets Texnologiya İnstitutunda İqtisadiyyat üzrə doktorluq dərəcəsi aldı, bu dəfə Franko Modilyani və Robert Solounun rəhbərliyi altında "İqtisadi nəzəriyyə və tətbiqlərə dair esselər" adlı dissertasiya yazdı.
1973-cü ildə Mario Dragi ingilis ədəbiyyatı mütəxəssisi Serena Kappello ilə evləndi, iki övladı var: "Genextra Spa" şirkətinin investisiya direktoru və "Italian Angels for Biotechis"-in idarə heyətinin üzvü Federika və maliyyə analitiki Cakomo. 2017-ci ilə qədər "Morgan Stanley" investisiya bankında faiz dərəcəsi üzrə treyder olaraq çalışdı və hazırda "LMR Partners" hedcinq fondunda çalışır.
Professor və dövlət məmuru fəaliyyəti
1975–1981-ci illərdə Dragi Trento Universitetində iqtisadi və maliyyə siyasəti professoru, daha sonra Padua Universitetində nakroiqtisadiyyat və daha sonra Venesiya Universitetində riyazi iqtisadiyyat üzrə professor kimi çalışmışdır. 1981-ci ildə Florensiya Universitetində iqtisadiyyat və pul siyasəti professoru olaraq 1994-cü ilə qədər çalışdı. Bu müddət ərzində Vaşinqtonda Dünya Bankında məsləhətçi olaraq da çalışdı. 1983-cü ildə Dragi Xəzinə Naziri Covanni Qorianın müşaviri təyin edildi.
1991-ci ildə Maliyyə Naziri Qvido Karli və İtaliya Bankının sədri Karlo Adzelio Çampi Dragini İtaliya Xəzinədarlığının Baş direktoru təyin etdilər, Dragi 2001-ci ilə qədər dövlət qulluğunda bu vəzifəni tutdu. Xəzinədarlıqda olduğu müddətdə, italyan korporativ və maliyyə qanunvericiliyinə yenidən baxan və İtaliyanın maliyyə bazarlarını idarə etməyə davam edən qanun layihəsini hazırlayan komitəyə başçılıq etdi. Dragi eyni zamanda 1990-cı illərə qədər İtaliya iqtisadiyyatında baş verən bir çox dövlət şirkətinin özəlləşdirilməsinin əsas tərəfdarlarından biri idi. O, qrupun tam islahatını həyata keçirən və "Təmiz Əllər" korrupsiya skandalını araşdıran XTSX idarə komitəsinə də başçılıq etdi. Dragi sonrakı özəlləşdirmədən əvvəl 1998–2001-ci illər arasında XTSX sədrliyinə qayıtdı. Bu illərdə Eni, Sənaye Yenidənqurma İnstitutu, Milli Əmək Bankı və İtalya Mobiliar İnstitutu kimi bir neçə italyan bank və korporasiyasının idarə heyətinin üzvü olub.
2001-ci ildə Harvard Universitetinin Kennedi Məktəbinin Siyasət İnstitutunun üzvü olmaq üçün xəzinədarlığı tərk etdi. Dragi eyni zamanda 2002-ci ildə "Goldman Sachs International"-ın idarə heyətinin sədr müavini və idarəçi direktoru təyin edildi. O, 2005-ci ilə qədər bu vəzifələrin hamısını tutaraq şirkətin idarə komitəsinin üzvü seçildi. "Goldman Sachs"-ın Avropa strategiyasına və Avropanın böyük şirkətləri ilə əlaqələrinə rəhbərlik etdi. "Goldman Sachs" tərəfindən asanlaşdırılan Yunanıstan hökuməti tərəfindən bazardankənar svopların sistematik olaraq istifadə edildiyi ortaya çıxdıqdan sonra, Dragi bu razılaşma haqqında "heç bir şey bilmədiyini" və "bununla heç bir əlaqəsi olmadığını" bildirdi. Bu dövrdə, Dragi eyni zamanda Nyu-Cersi ştatının Prinston şəhərindəki Ətraflı Tədqiqat İnstitutunda qəyyum olaraq və Vaşinqtondakı Brukinqs İnstitutunda məsləhətçi olaraq da çalışdı.
İtaliya Bankının sədri fəaliyyəti
thumb|left|Dragi [[ABŞ Prezidenti Corc Volker Buş ilə, 2008]] 2005-ci ilin dekabrında Draginin İtaliya Bankının sədri olacağı açıqlandı. O, rəsmi olaraq 16 yanvar 2006-cı ildə vəzifəyə başladı. 2006-cı ilin aprelində o, Mərkəzi Bank rəhbərləri tərəfindən Maliyyə Sabitliyi Forumunun sədri olmaq üçün seçildi. MSŞ-ın ilk sədri olaraq, Dragi G20 liderlərinə cavabdeh idi və beynəlxalq maliyyə sabitliyini təşviq etmək, bazarların fəaliyyətini yaxşılaşdırmaq və məlumat mübadiləsi və nəzarətçilər arasında beynəlxalq əməkdaşlıq vasitəsilə sistemli riski azaltmaq üçün çalışdı.
Avropa Mərkəzi Bankının Prezidenti fəaliyyəti
thumb|220px|Dragi (sağda) Dominik Stross-Kan və Jan-Klod Trişe ilə Dragi illərlə Avropa Mərkəzi Bankının Prezidenti vəzifəsində çalışmış və vəzifə müddəti 2011-ci ilin oktyabr ayında başa çatmalı olan Jan-Klod Trişenin xələfi olaraq ən ideal namizəd olaraq görüldü. 13 fevral 2011-ci ildə "Financial Times"-ın köməkçi redaktoru Volfqanq Myunxau Draginin bu vəzifəyə seçiləcəyini təsdiqlədi. Bir neçə gün sonra "The Economist" yazdı ki, "dünyanın ikinci ən əhəmiyyətli mərkəzi bankının növbəti Prezidenti Mario Dragi olmalıdır". Dragi sonradan bu vəzifəyə görə İtaliyanın Baş naziri Silvio Berluskoninin dəstəyini qazandı və İtalyanın Avropa Birliyi daxilində ən önəmli iqtisadi siyasət qurma rolunu görmək istədiyini bildirdi. 17 may 2011-ci ildə Avropa Birliyi Şurası Draginin AMB prezidentliyinə namizədliyini irəli sürdü. Draginin namizədliyi daha sonra Avropa Parlamenti və AMB-ın özü tərəfindən təsdiq edildi və 24 iyun 2011-də AB liderləri tərəfindən təyin edildi. Namizədlik prosesində Draginin "Goldman Sachs"-da keçmiş iş yerləri ilə əlaqədar bəzi narahatlıqlar ortaya çıxdı. Rockefeller Fondu tərəfindən qurulan Otuzlar Qrupunun üzvü olaraq, "Der Spiegel", "Tagesschau.de" və "Die Welt"-də AMB Prezidenti olaraq maraqlar toqquşmasında günahlandırıldı. Dragi Frankfurta köçdü və Trişenin müddətinin bitməsinin ertəsi günü, 1 noyabr 2011-ci ildə AMB Prezidenti vəzifəsini rəsmi olaraq təhvil aldı.
2011-ci ilin dekabr ayında Dragi AMB-dan AB banklarına 489 milyard avroluq üç illik kredit proqramına vasitəçilik etdi. Dragi Trişenin müddətinin son iki faiz artımını da dərhal ləğv etdi, bunu davam edən Avropa borc böhranının azalacağını söylədi. 2012-ci ilin fevral ayında iqtisadiyyat üzrə Nobel mükafatı laureatı Cozef Stiqlits yaxınlaşan Yunanıstan borcunun yenidən qurulması mövzusunda AMB-ın Yunanıstan hökuməti tərəfindən razılaşdırılmayan defoltun əksinə olaraq "könüllü" olması tələbinin hədiyyə olacağını irəli sürdü. Bu borca ​​görə kredit itkisi sığortası satan maliyyə qurumlarına Stiqlitsin mövqeyi təhlükə olduğunu iddia etdi. 2012-ci ilin mart ayında AB banklarına ikinci daha böyük AMB krediti verildi, bu dəfə Uzunmüddətli Yenidən Maliyyələşdirmə Əməliyyatı adlandırıldı. Şərhçilərdən biri, Metyu Linn AMB-ın ABŞ-nin Federal Ehtiyat Sistemindən və İngiltərə Bankından asılılığın aradan qaldırılması ilə birlikdə, 2011 və 2012-ci illərdə neft qiymətlərinin artımını bəslədiyini gördü.
thumb|left|Dragi [[Davosda, 2013]] 2012-ci ilin iyul ayında Avrozonadakı dövlətlər haqqında yenidən panel müzakirəsi keçirildi, o, AMB müşavirəsində "Avronu qorumaq üçün lazım olan hər şeyi etməyə hazıram. İnanın ki, bunu bacaracağıq" söylədi. Bu bəyanat bütün AB və dünyanın maliyyə bazarlarında geniş şəkildə bildirildi və əvvəlcə avrozona ölkələri, xüsusən İspaniya, İtaliya və Fransa üçün istiqraz faizlərinin davamlı azalmasına səbəb oldu. Avrozona böhranının həlli ilə bağlı yavaş siyasi irəliləyişlər nəzərə alınmaqla, Draginin bəyanatı sonradan Avrozonanın taleyində əsas dönüş nöqtəsi olaraq qəbul edildi, çoxsaylı siyasətçilər və şərhçilər bunun davam etməli olduğunu izah etdilər. Dragi o vaxtdan bəri "lazımlı şəxs" ifadəsi ilə yadda qaldı.
2013-cü ildən başlayaraq, çox riskli sövdələşmələr edən Monte dey Paski di Siena Bankı ətrafında baş verən qalmaqallar kontekstində Dragi tənqid edildi.
right|thumb|Dragi [[Avropa Parlamentinin plenar iiclasında, 2019]] 2013-cü ilin aprelində Dragi Avrozonanın üzvlüyü ilə bağlı bir suala cavab olaraq dedi: "Bu suallar, avronun avropalılar üçün, avro bölgəsi üçün nə demək olduğunu çox aşağı qiymətləndirən insanlar tərəfindən hazırlanmışdır. Yatırılan siyasi sərmayəni çox aşağı qiymətləndirirlər." 2015-ci ildə Avropa Parlamenti qarşısında çıxış edən Dragi üzv ölkələr bir qədər müstəqillikdən imtina etmədikcə və daha çox Pan-Avropa hökumət qurumları yaratmadıqca Avrozonanın gələcəyinin risk altında olduğunu söylədi. Dragi "Həqiqi pul birliyi mərhələsinə hələ çatmamışıq" dedi. Avrozona ölkələrinin iqtisadiyyatlarını uyğunlaşdıra bilməməsi və daha güclü qurumlar yaratmaması, "əhəmiyyətli bir şokla qarşılaşdıqda pul birliyinin uzunmüddətli müvəffəqiyyətini riskə atacaq" dedi. 2015-ci ildə Dragi siyasi fikirlərinin liberal sosializmə aid olduğunu söylədi.
Hökumətin formalaşması
2 fevral 2021-ci ildə partiyalar arasında namizədin təyin edilməsi üçün uğursuz məsləhətləşmələrdən sonra, Prezident Mattarella texnokratik hökumət qurma niyyəti ilə Dragini Kviniral sarayına çağıracağını bildirdi. Ertəsi günq Dragi yeni hökumət qurmağı qəbul etdi və partiya liderləri ilə məsləhətləşmələrə başladı. Dragi qısa müddətdə mərkəz-sol "Demokrat Partiyası", mərkəzçi "İtaliya Viva", solçu "Azad və Bərabər" və digər kiçik liberal və mərkəzçi partiyaların dəstəyini aldı. İlk gecikmədən sonra sağçı Liqanın lideri Matteo Salvini və sağ-mərkəz "Forza İtaliya" lideri Silvio Berluskoni birlikdə Dragini dəstəkləyəcəklərini açıqladılar. Nəhayət, fevralın 11-də "Beş Ulduz hərəkatı"nın üzvləri partiyanın Dragiyə dəstəyini təsdiqlədi, partiya üzvlərinin 59.3%-i yeni hökumətə qoşulmanın lehinə səs verdi.
thumb|right|Dragi kabinetini elan edir 12 fevralda Dragi yuxarıda göstərilən bütün siyasi partiyaların nümayəndələri, o cümlədən 9 nazir və müstəqil texnokratlardan ibarət Nazirlər Kabinetinin üzvlərini açıqladı. Ertəsi gün Dragi Baş nazir olaraq and içdi. Draginin kabineti elan edildikdən sonra, bir çox xəbər məqalələrində milli birlik hökuməti olaraq təsvir edildi.
17 fevralda Dragi 262 lehinə, 40 əleyhinə və 2 bitərəf səslə Senatda etimad səsi qazandı. Ertəsi gün 535 lehinə, 56 əleyhinə və 5 bitərəf səslə Deputatlar Palatasında bir daha etimad səsi qazandı. İtaliya Parlamentinin hər iki palatasında Baş nazir olaraq ilk çıxışı zamanı Dragi COVID-19 pandemiyasından sonra yaranan İtaliyanın İkinci Dünya Müharibəsindən sonrakı İtaliyaya bənzər yenidənqurma dövründən keçəcəyini və bunun baş verəcəyini söylədi. Hökumətinin güclü avropayönlü mövqe tutacağını vurğuladı və İtaliyanın Avrozonada qalmasının əhəmiyyətini də söylədi.
13 mayda Draginin Baş nazir olduğu müddətdə illik 115.000 avro maaşından imtina edəcəyi açıqlandı.
COVID-19 pandemiyası
right|thumb|Dragi ABŞ Nümayəndələr Palatasının sədri [[Nensi Pelosi ilə, oktyabr 2021]] Baş nazir olduqdan qısa müddət sonra, xalqa müraciət edən Dragi COVID-19 pandemiyasından çıxış yolu planlaşdırmağın hökumətinin prioriteti olacağını ifadə etdi və 27 fevralda ölkənin pandemiyaya qarşı mübarizə bölmələrini yenidən təşkil etməyi vəd etdi. 1 martfat Mülki Müdafiə üzrə ölkə liderləri Ancelo Borrelli, Fabritsio Kurço və COVID-19 üzrə Fövqəladə Komissar Domeniko Arkuri ilə peyvənd kampaniyasını yenidən təşkil etmək və həyata keçirmək üçün görüşdü. Borrelli və Arkurinin hər ikisi keçmiş Baş nazir Cüzeppe Konte ilə yaxın dost idilər.
Avropa Komissiyasının sədri Ursula von der Leyen ilə müzakirələrdən sonra Dragi İtaliyada istehsal olunan peyvəndlərin Avropa Birliyi əhalisinə paylanması üçün prioritet verildiyini təmin etməyi qəbul etdiyini açıqladı. Ertəsi gün Dragi əvvəlcə Avstraliyaya göndərilmək üçün nəzərdə tutulmuş 250.000 "Oxford–AstraZeneca" peyvəndinin qarşısını aldığı üçün beynəlxalq manşetlərə çıxdı. Bu, Avstraliyanın Baş naziri Skot Morison və Birləşmiş Krallığın Baş naziri Boris Conson tərəfindən sərt tənqidlərə səbəb oldu. Draginin qərarı Fransa Prezidenti Emmanüel Makron və digər Avropa liderləri tərəfindən yüksək qiymətləndirildi. Mart ayının ortalarında İtaliya hökuməti müalicə olunan bəzi İtaliya vətəndaşlarında qan laxtalanmasının baş verməsi xəbərlərindən sonra "Oxford–AstraZeneca" peyvəndinin istifadəsini dayandıracağını elan etdi, lakin peyvənd səbəbiylə ölüm hadisəsi bildirilmədi. 16 mart 2021 ci ildə Dragi Fransa Prezidenti Makronla "Astrazeneca" peyvəndinin istehsalının dayandırılması və 18 mart 2021-ci ildə qəti qərar verəcək Avropa Dərman Agentliyinin son qərarları ilə əlaqədar telefon danışığı etdi.
15 mart 2021-ci ildə Dragi 2020-ci il karantin rejimindən fərqli olaraq, COVID-19-un yayılmasına cavab olaraq, əsas olmayan müəssisələrin bağlanması və səyahətlərinin məhdudlaşdırılması ilə İtaliyanı "tam kilidləmə" adlandırılan şərtlər qoydu. Karantin rejimi elan edən Dragi İtaliyanın peyvənd proqramını aprel ayında üç dəfə artırdı və gündəlik 500.000 insana peyvənd vurulduğu söylənildi. Draginin Baş nazir olaraq təsdiqləmə reytinqi rəy sorğularında 63%-lik yeni bir zirvəyə çatdı.
Aprelin 16-da Səhiyyə Naziri Roberto Sperantsa ilə keçirdiyi mətbuat konfransı zamanı Dragi barların və restoranların yenidən açılmasına imkan verən məhdudiyyətlərin 26 apreldən yumşaldılacağını açıqladı və "gələcəyə ehtiyatlı nikbinlik və inamla baxmağın mümkün olduğunu söylədi".
Daxili siyasəti
İyul və avqust aylarında Dragi işlərin həllinə ayrılan vaxtın miqdarını azaltmaq məqsədi ilə İtaliyanın cinayət və mülki ədalət sistemini yenidən qurma prosesinə rəhbərlik etdi. İslahat paketi İtaliya məhkəmə sistemindəki əksər işlərə tətbiq edilən iki müraciət səviyyəsindən birini ləğv etdi. İslahatlar siyasi sistemin İtaliyaya xarici investisiyanı qoymağa maneə törətdiyini əsas gətirərək uzun müddət bir neçə siyasi partiya tərəfindən müzakirə olundu. 3 Aaqust 2021-ci ildə Dragi səsverməni hökumətinə güvən məsələsi hesab edəcəyini açıqladıqdan sonra islahatlar paketi İtaliya Parlamentinndə qəbul edildi. Dragi məhkəmə islahatının keçilməsinin Avropa Birliyindən pandemiyadan sonrakı stimul fondlarına 200 milyard avro ayrılması ilə əlaqəli olacağını da açıqladı.
Xarici siyasəti
thumb|right|Dragi, dünya liderləri və qonaqları Kornuollda G7 zirvəsində, iyun 2021 Baş nazir postunda çalışdığı ilk dövrlərdə Dragi İtaliyanın yaxın bölgələrdəki təsirini artırmaq üçün Aralıq dənizi, Şimali Afrika və Yaxın Şərqə yönəlmiş fəal xarici siyasət həyata keçirdi. 6 aprel 2021-ci ildə Dragi Baş nazir Əbdül Həmid Dəbibə ilə görüşdüyü ilk beynəlxalq səfərində Liviyanı ziyarət etdi və keçmiş İtaliya koloniyası olan ərəb ölkəsi ilə əlaqələri gücləndirmək istədiyini söylədi. Bu səfər vətəndaş müharibəsindən sonra Türkiyə və Misirin Liviya üzərindəki təsirini azaltmaq cəhdi olaraq izah edildi. Bir neçə gün sonra, Dragi Türkiyə Prezidenti Rəcəb Tayyib Ərdoğanı açıq şəkildə "diktator" adlandırdı və Avropa liderləri Ursula von der Leyen və Şarl Mişel ilə görüşdən sonra davranışına görə sərt şəkildə tənqid etdi. Bəyanat Türkiyə hökumətinin sərt reaksiyalarına səbəb olub. Türkiyənin Xarici İşlər Naziri Mövlud Çavuşoğlu İtaliya səfirini yanına çağıraraq Draginin sözlərini "qəbuledilməz populist ritorika" kimi xarakterizə etdi, Ərdoğan kabinetinin bir çox digər tanınmış üzvləri isə Dragiyə şiddətli mövqeyini bildirdilər. Lakin Dragi Avropa Xalq Partiyasının rəhbəri Manfred Veber də daxil olmaqla bir neçə Avropa lideri tərəfindən dəstəkləndi. 14 apreldə Ərdoğan Dragini "təyin edilmiş və seçilməmiş Baş nazir" olmaqda günahlandırdı və ifadəsini "kobud və sərt" olaraq xarakterizə etdi.
2021-ci ilin iyununda Dragi Birləşmiş Krallığın Kornuoll şəhərində özünün ilk G7 zirvəsinə qatıldı. Görüş zamanı Dragi stimul xərcləmələrinə mənfi bazar reaksiyalarının qarşısını almaq üçün strategiya ilə bağlı müzakirələrə rəhbərlik etdi. Zirvə zamanı Dragi ABŞ Prezidenti Co Bayden ilə ikitərəfli görüş keçirdi. Dragi Avropa Birliyi ilə ABŞ arasındakı əlaqələri yaxşılaşdırdığını söyləyərək Baydenə öz təşəkkürlərini bildirdi.
2021-ci ilin avqustunda Taliban qüvvələrinin Əfqanıstandan NATO qoşunlarını çıxarılmasının ardından İtaliya hökuməti Kabildən təxliyə edilməsində iştirak etdi. "Aquila Omnia" əməliyyatı çərçivəsində 5 minə yaxın əfqan İtaliya Silahlı Qüvvələri tərəfindən təxliyə edilərək İtaliyaya gətirildi.
NGC 5201
NGC 5201, Yeni Baş Kataloqda qeydə alınmış qalaktikadır. Göy üzündə Böyük Ayı bürcü istiqamətində yerləşir. S? tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Leopoldin Alman Milli Elmlər Akademiyası
Leopoldin Alman Milli Elmlər Akademiyası (qısaca Leopoldin, ) — Halledə (Saale) yerləşən Almaniyanın milli akademiyası.
1652-ci il yanvarın 1-də İtaliyadakı akademik modellərə əsaslanaraq qurulan akademiya, ilk olaraq 1687-ci ilə qədər imperator I Leopold onu akademiya səviyyəsinə yüksəldib özünün adını verənə qədər Academia Naturae Curiosorum adlandırıldı. 2007-ci ilə qədər Almaniyanın Milli Elmlər Akademiyası elan edilənə qədər Alman adı ilə Deutsche Akademie der Naturforscher Leopoldina adı ilə tanınırdı.
Tarixi
thumb|Acta Eruditorum-dan illustrasiya. 1712-ci il Leopoldin 1652-ci il yanvarın 1-də imperatorun Şvaynfurt şəhərində latın adı ilə Academia Naturae Curiosorum adı ilə qurulmuşdur, bəzən ingilis dilinə "Təbiətə Maraqlılar Akademiyası" kimi tərcümə olunur. O, dörd yerli həkim: İohann Laurentius Baux, cəmiyyətin ilk prezidenti, İohann Maykl Fer, Georq Balthasar Metzqer və Georq Balthasar Vohlfars tərəfindən təsis edilmişdir. Leopoldin arxivləri, XVII əsrə aid qeydlərin saxlanıldığı, dünyanın ən qədim arxivlərindən biridir.
1670-ci ildə cəmiyyət ilk elmi jurnallardan biri olan, tibbə və təbiət fəlsəfəsinin botanika və fiziologiyasına aid mövzuları özündə cəmləşdirənEfemeriden və ya Miscellanea Curiosa-nı nəşr etməyə başladı. , s. 7–8 Onu 1677-ci ildə akademiyaya çevirən imperator I Leopold tərəfindən tanındıldı və sonra 1687-ci ildə onu İmperator Akademiyası elan edərək, Sacri Romani Imperii Academia Caesareo-Leopoldina Naturae Curiosorum adlandırdı və onun adını daşımasına icazə verdi. alt=|center|thumb|272x272px|Halledəki Leopoldininin əsas binası. Cəmiyyət ilk vaxtlar işini yazışma yolu ilə aparırdı və prezidentin işlədiyi yerdə yerləşirdi. Şvaynfurtdan sonra Akademiya 1878-ci ildə Halledə daimi yerləşməmişdən əvvəl bir çox yerdə iqamət etmişdir. Şvaynfurtdan sonra ardıcıl olaraq: Nürnberq, Auqsburq, Altdorf, Erfurt, Erlangen, Bonn, Yena, Drezden və nəhayət Halledə yerləşmişdir. , s. 8–9
1933-cü ildə Adolf Hitler Almaniyanın kansleri olanda Leopoldinin yəhudi üzvlərini xaric etməyə başladı. Albert Eynşteyn ictimai təzyiqə görə ilk qurban oldu. 1938-ci ildə nasist hökumətinə bütün yəhudi üzvlərin xaric edildiyi barədə bəyanat verilsə də, reallıqda 70-ə yaxın üzvün indeks kartları gizlədildiyi halda, artıq heç bir rəsmi üzv siyahıları dərc edilmədi və kartlar alman kapitulyasiyasından bir gün sonra yenidən inteqrasiya olundu. Onlardan səkkizi II Dünya müharibəsi zamanı nasistlər tərəfindən öldürülüb. Buna baxmayaraq, Leopoldin o zamankı Leopoldininin prezidenti Emil Abderhalden sayəsində digər alman akademiyaları kimi nasist rejiminin təsirindən çox da əziyyət çəkmədi. Akademiyanın bölmələrini yenidən təşkil etməklə, 1932-ci ildə “Alman təbiətşünaslarının tərcümeyi-halı” adlı yeni seriyanı təqdim edərək nasist təzyiqlərinə müqavimət göstərdi.
II Dünya müharibəsindən sonra Halle Şərqi Almaniyaya qatıldı. Bu müddət ərzində Almaniya Demokratik Respublikası bütün cəmiyyətləri bağladı Bununla belə, Akademiyanın yenidən qurulması üçün səylər göstərildi. 1947-ci ildə Hötenin "Elm Əsərləri"nin nəşri Akademiyanın adı altında redaktə olunmağa başladı və 1948-ci ildə burada yenidən mühazirələr oxunmağa başlandı. Ancaq Akademiya 1952-ci ilə qədər rəsmi olaraq açılmadı. Akademiyanın yenidən açılışı Akademiyanın yüzilliyinə təsadüf etdi.
Yenidən açıldıqdan sonra Leopoldin Almaniya Demokratik Respublikasının Akademiyanı xüsusi olaraq Şərqi Almaniya institutu kimi yenidən qurmaq cəhdlərinə müqavimət göstərdi və özünü bütün Almaniya üçün vahid qurum kimi göstərməyə davam etdi. 1961-ci ilin avqustunda Berlin divarının tikintisi bu prosesə böyük təsir göstərdi. Akademiya milli siyasətdən ayrılaraq müstəqil fəaliyyətini davam etdirə bildi ki, bu da ona elmi ideyalar vasitəsilə Şərqi və Qərbi Almaniyanı birləşdirməyə imkan verdi. Akademiyanın illik toplantısı həmin ilin oktyabrında Qərbi Almaniyada planlaşdırılırdı; iyun ayında enerji məsələlərini müzakirə edəcəklərini bildirən dəvətlər göndərilsə də, iki aydan az bir müddət sonra Şərqi Almaniyada yaşayan üzvlərə səyahət etmək icazəsi verilməyəcəyini bildirən ləğv məktubları göndərildi.
1991-ci ildə Almaniyanın yenidən birləşməsindən sonra Leopoldin qeyri-kommersiya təşkilatı statusu aldı. Almaniya hökuməti və Saksoniya-Anhalt əyalətinin hökuməti tərəfindən birgə maliyyələşdirildi. , ss. 10–14 Akademiyada mədəniyyət tarixi üçün də tibb və təbiət elmlərinə üstünlük verilməklə yeni bölmə yaradıldı.
2007-ci ilin noyabrında Almaniyanın təhsil naziri Annette Şavan Leopoldinin adının "Almaniya Elmlər Akademiyası" (Deutsche Akademie der Wissenschaften) olaraq dəyişdirildiyini elan etdi. Karsten Cedlitşka bildirir ki, Akademiya 2008-ci ilin fevralında Almaniyada ilk milli elmlər akademiyası statusunu alıb. Almaniya Elmlər Akademiyası olaraq, Britaniya Kral Cəmiyyəti və ABŞ Milli Elmlər Akademiyası kimi qurumların daşıdığı eyni öhdəlikləri daşıyır və onlarla tərəfdaşlıq edir. Milli akademiya olaraq Leopoldin Almaniya hökuməti, o cümlədən parlament və ictimai və siyasi təşkilatlar üçün elm və elmlə bağlı siyasi məsələləri üzrə məsləhət xidməti kimi də fəaliyyət göstərəcəkdir.
Fəaliyyəti
Akademiya həmçinin beynəlxalq fikir mübadiləsində və siyasət tövsiyələrində də digər öyrənilmiş cəmiyyətlərlə də sıx əməkdaşlıq edir. Bu cür təşəbbüslərin təfərrüatları haqqında akademiyanın saytında tez-tez məlumatlar yerləşdirilir.
Mükafatları
Leopoldin Alman Milli Elmlər Akademiyasının aldığı mükafatlara qeyd edilənlər daxildir:
Heyəti
Akademiyanın üzvlərinin dörddə üçü alman dilli ölkələrdən (Almaniya, Avstriya, İsveçrə) və dörddə biri isə təxminən 30 digər millətdəndir. Leopoldin üzvlüyünə seçilmək Almaniyada bir institut tərəfindən verilən ən yüksək akademik mükafatdır. Bəzi laureatlar həm də Leopoldinin üzvləridir.
Ən tanınmışları qeyd edilənlərdir: Üzvlər həmçinin kəşfləri və uğurları akademiyaya təyin edilə bilirlər. Məsələn, 893 Leopoldin asteroidi onun şərəfinə adlandırılıb.
Prezidentləri
thumb|right|İohann Kristian Daniel fon Şreber Akademiyaya Senat tərəfindən seçilən, sədr vəzifəsini icra edən prezidentdən, dörd vitse-prezidentdən və digər ümumi üzvlərdən ibarət Rəyasət heyəti rəhbərlik edirdi. Bu vəzifə müddəti beş ildir və eyni şəxs iki dəfə bu vəzifəni icra edə bilər. Akademiyanın Senatı hazırda elmin müxtəlif bölmələrini və fənlərini təmsil edən 39 üzvdən, həmçinin İsveçrə və Avstriyadan olan nümayəndələrdən ibarətdir. Senat üzvləri dörd il fəaliyyət göstərir və yalnız bir dəfə yenidən seçilə bilərlər. Akademiyanın son prezidenti, Berlindən olan Dr. Cerald Haug 1 mart 2020-ci ildə vəzifəyə başlayanda Akademiyanın 27-ci prezidenti idi.
Leopoldinin keçmiş prezidentləri:
Past presidents of the Leopoldina with time and place of office:
İkiqat Sovet İttifaqı Qəhrəmanı
200px|right|İki "Qızıl Ulduz" medalı - İki dəfə Sovet İttifaqı qəhrəmanına verilir.
İkiqat Sovet İttifaqı Qəhrəmanı — 154 nəfərə verilmiş SSRİ-nin qəhrəmanlıq medalı.
İkinci dəfə Sovet İttifaqı Qəhrəmanı adı verilən şəxslərə ikinci dəfə "Qızıl Ulduz" medalı verilərək, vətənində ona burunc büst qoyulurdu. Azərbaycanda bu ada ikinci dəfə general-mayor Həzi Aslanov layiq görülmüşdür.
Scramjet
Scramjet (supersonic combustion ramjet) bir ramjet növüdür və fərqli olaraq supersonik yanma kamerası var. Havanın sıxışdırılaraq əldə edildiyi, yanacağın yandırıldığı yanma kamerası və eqzosun giriş sürətindən daha sürətli çıxdığı bir lüləyə (nozzle) malikdir. Kommersiya məqsədli reaktiv mühərriklər mühərrikə havanı daxil etmək və sıxışdırmaq üçün bir kompressordan istifadə edir, daha sonra sprey halında olan yanacaq sıxışdırılmış hava ilə birgə atəşlənərək arxaya doğru gedir və itələmə qüvvəsi yaradır. Scramjet havanı sıxışdırmaq üçün təyyarənin sürətindən istifadə edir, yəni çox az hərəkət edən hissə tələb edir.
Tarix
Sonralar 1980-ci illərin sonu - 1990-cı illərin əvvəllərində Amerika Scramjet mühərriki ilə dünyanın orbitində uça bilən bir vasitənin hazırlanması üçün 2 milyon dollarlıq bir layihə həyata keçirdi. Proqram 1993-cü ildə layihənin başa çatması üçün 15 milyon dolların tələb olunması və bir çox texniki problemlərə görə bağlandı. 2004-cü ildə NASA tərəfindən hazırlanan NASA X-43 adlı Scramjet mühərrikli təyyarə, səs sürətini 9,4 dəfə artırdı (mach 9.4) və dünyanın ən uğurlu Scramjet uçuşunu reallaşdırdı.
Dizayn
Scramjet, atmosferdə hipersonik sürətlə uçmaq üçün hazırlanmış bir reaktiv mühərrikdir. Bir raketdən fərqi odur ki, raketlər lazımi oksigeni təmin etmək üçün tanklardan istifadə edir, skramjet isə yanma üçün lazım olan oksigeni atmosferdən alır. Scramjetlər bu xüsusiyyətlərinə görə reaktiv mühərriklərə oxşayırlar, lakin reaktiv mühərriklər skramjetin sürətində uça bilmirlər.
Turbin mühərrikləri subsonik və supersonik sürətlərdə işləyə bilərlər. Bununla birlikdə, onlar mach sürətini aşdıqda tez qeyri-sabit olurlar. Kompressora daxil olan havanın təzyiqi və istiliyi artır, Mach sürətini keçmək bu dəyərlərin daha da artması deməkdir. Yüksək temperatur, yanacaq hava qarışığından tələb olunandan daha yüksək enerjinin çıxmasına səbəb olur, nəticədə mühərrik əriyir və strukturu zədələnir. Mach sürətinin artması sürükləmə kvadratı ilə mütənasib olaraq artır və həmçinin istifadə edilə bilən enerji azalır. Turbinli mühərriklərdə sürətin artması üçün daxil olan havanın temperaturu aşağı salınır və ya gücləndirici sistemlər əlavə olunur (məsələn, ramjet və afterburner kimi).
Ramjetlər turbojetlərdən daha yüksək temperaturda işləyə bilərlər. Onlar həmçinin turbojetlərdən daha yüksək sürətə çatırlar. Ancaq onların işləməsi üçün yanma kamerasına gedən hava subsonik nisbətdə olmalıdır. Supersonik sürətdə uçuşda subsonik havadan istifadə etmək kompressordan istifadə etməkdən daha səmərəlidir, lakin başqa bir problem də yüksək sürətdə baş verir. Hava supersonik sürətdən səs altı sürətə keçdikdə, şok dalğası meydana gəlir, bu şok dalğası da havanın temperaturunu artırır və havanın kimyəvi maddələrlə reaksiyaya girməsinə və enerjisini itirməsinə səbəb olur və həmçinin yanma kamerasında yanacağın yanma səmərəliliyi də azalır. Ramjetlərin çata biləcəyi sürət istifadə olunan yanacağın miqdarına görə dəyişsə də, Mach 4 ilə Mach 8 arasındakı bir aralıqdadır.
Scramjetər, bütün mühərrik boyunca havanın supersonik sürətdə axmasına icazə verərək yüksək sürüklənmə və az yanma problemini aradan qaldırmağı hədəfləyir. Mühərrikə daxil olan hava ramjetdən daha az sürət itirdiyindən, daha az sürüklənmə baş verir və yanacağın istiləşməsi daha az yanma ilə təmin edilir. Ən böyük problem, yüksək sürətlə axan havaya yanacaq qarışdırmaq və yandırmaq üçün çox az vaxtın olması və mühərrikin içərisindəki ən kiçik həndəsi problemin yüksək sürüklənmə probleminə səbəb olmasıdır.
Scramjet, ən sadə baxımından, ağıza bağlanmış iki qıf kimi görünür. Ön tərəfdəki qıf forması havanın içəriyə daxil olanda sıxılmasına və istiləşməsinə imkan verir. İki qıfın qovşaq nöqtəsinə bənzəyən ən dar hissədə sıxılma ən yüksək dəyərdədir, bu anda yanacaq əlavə edilərək yanma baş verir. Yanma nəticəsində qazlar, raket lüləsində olduğu kimi, ikinci qıf hissəsindən çölə atılır və itələmə əmələ gətirilir.
Skramjet uçuşu
thumb|265px| [[NASA X-43 proqramındakı hava nəqliyyatı vasitəsi, altına bağlanmış bir scramjet motoru vardır.]]
Skramjetin işləməsi üçün ilkin sürət 5 Mach ətrafında olmalıdır. Bu, skramjetin işləməsini əvvəlcədən təmin edəcək bir ön sürət sistemini hazırlamağı zəruri etdi.
X 43-A proqramında bu problemi həll etmək üçün əvvəlcə bir təyyarə 40 000 fut hündürlüyə qaldırılmış və sonra bu nöqtədə skramjetin qoşulduğu raket təyyarədən ayrılaraq atəşlənmiş və raket 95 000 fut hündürlüyə çatana qədər uçuşuna davam etmişdir. 95 000 fut məsafədə, scramjet raketi tərk edərək öz uçuşuna başlamış və mach 9.8 sürətinə çatmağı bacarmışdır.
Bağır Cabbarzadə
Bağır Məmmədrza oğlu Cabbarzadə — Azərbaycan aktyoru, Azərbaycan SSR əməkdar artisti  ;
Həyatı
Bağır Cabbarzadə 1894-cü ildə anadan olmuşdur. Səhnəyə ilk dəfə 1910-cu ildə çıxıb. "Nicat", "Səfa" cəmiyyətləri teatr truppalarının, "Müdiriyyət" dəstəsinin tamaşalarında oynayıb. 1919–1950-ci illərdə Akademik Milli Dram Teatrının truppasında çalışıb. 21 iyul 1949-cu ildə AZərbaycan Respublikasının Əməkdar artisti fəxri adı ilə təltif olunub.
Abdullah Rza Ərgüvən
Abdullah Rza Ərgüvən — türk ozan, yazıçı, oçerkist, tənqidçi və düşüncə alimi.
Həyatı
Müxtəlif nəşrlərdə şeir, tərcümə, təhlil, araşdırma, tənqid, dənəmə və düşüncə elmi məqalələri dərc etmişdir. "Qadağan olunmuş cümlələr" adlı romanında dini təhqir etdiyinə görə məhkum edildi. Abdullah Rza Ərgüvən İsveçdə olarkən iflic oldu, sonra 2001-ci ildə yaşayışını itirdi.
Desi Trayan
Desi Pannoniyadan idi. O, senator kimi 249-cu ildə imperator Filipp tərəfindən asayişi bərpa etmək və nizam-intizamı qorumaq üçün yerli qarnizonların üsyan etdiyi Pannoniya və Myoziyaya göndərilmiş, lakin ona tabe olan qoşunlar tərəfindən tezliklə imperator elan edilmişdir. Desiyə qarşı çıxan Filip Veronada məğlub olmuşdur.
Desi güc əldə etdikdən sonra bütün dövlətdə xristianların ilk sistematik təqibini təşkil etmişdir. O, 1 iyul 251-ci ildə oğlu və həmimperatoru Etrusk Heren ilə birlikdə Moeziyada Abritt yaxınlığında karp və qot tayfaları ilə döyüşdə həlak olmuşdur.
Bostan (şəhər)
Bostan — İranın Xuzistan ostanının Dəşt Azadegan şəhristanının Bostan bəxşində şəhər və bu bəxşin mərkəzi. 2006-cı il əhalinin siyahıya alınmasına əsasən, şəhərin əhalisi 7,314 nəfər və 1,257 ailədən ibarət idi. Əhalisinin əksəriyyəti Bənitərəf elindən ibarətdir, Ərəb və fars dillərində danışırlar və şiə müsəlmandırlar.